text: Kommunen skal spare - derfor ryger 46-årig på plejehjem
  19 september 2011 kl. 15.56
  En sclerose-ramt mand er blevet flyttet fra sin bolig i Horsens til et plejehjem. Kommunen skal nemlig spare. 
  At flytte på plejehjem er en stor omvæltning for de fleste.
  Men hvis man kun er 46 år gammel, er flytningen næsten ikke til at bære.
  Det er imidlertid en billigere løsning for kommunerne.
  Michael Hansen er ramt af sclerose. Tidligere fik han hjælp tre gange dagligt af Horsens kommune. Men nu er han blevet dårligere og har brug pleje døgnet rundt.
  Og så er det billigere at flytte ham på et plejehjem.
  Ca. 10 gange om året bliver yngre sendt på plejehjem.
  Handicaporganisationerne foreslår, at de yngre, der nu sidder på plejehjem med meget gamle eller demente mennesker, istedet bliver samlet på større centrale plejehjem, hvis de ikke kan være i eget hjem.
  